C050SWY2, IVO C050SWY2 LCD-paneelverspreider | LCDs-Display.com
a-Si TFT-LCD ,4.9 inch, 480×854
Suggest HX8379, OTM8009A, ILI9806, ILI9806C
LCDs-Display.com is 'n spesialiteitsverskaffer van IVO C050SWY2.
IVO C050SWY2 is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.
Vir die IVO C050SWY2-pdf datasheet of gedetailleerde spesifikasies van die IVO C050SWY2 of ander IVO LCDs, asseblief e-pos ons, sal ons gelukkig wees om een ​​te voorsien.
Versoek 'n kwotasie van IVO C050SWY2 verspreider by LCDs-Display.com. E-pos ons: info@LCDs-Display.com
Verwante model vir "C050SWY2"
Verwante sleutelwoorde vir "C050SWY2" Onbeskryflik Groot – Apostaat
Kan dit moontlik wees dat daar ‘n god is wat buite dit alles staan? Ja. Dit is ‘n moontlikheid. Dit is iets wat ons nie huidiglik kan uitvind nie, en dit lyk ook asof ons nooit meer van die heelal te sien sal kry as daardie 91 miljard ligjare nie, so nou spekuleer ek maar.
As só ‘n buitestaander-god bestaan, sou hy belangstel in wat ons doen? Ons dink graag mense is vreeslik interessant, maar dit is hoofsaaklik oor ons self mense is. ‘n Wese wat ‘n heelal kan skep sal tog ander prioriteite hê, of hoe?
In my verbeelding lyk ‘n skepper-god so: Hy is ‘n wese wat die reëls vir die fisiese wêreld skryf en implementeer. Hy kry die spul aan die gang, maar hoef nie daarna te karring met detail nie. Die hele storie is geprogrammeer sodat sterre en planete vorm. As daar lewe vorm op ‘n planeet is dit die gevolg van chemie en fisika en wat daardie organismes dink of weet of glo maak geen verskil aan hoe die heelal funksioneer nie.
Die idee dat só ‘n god sal omgee or ons varkvleis eet of Sondag kerk toe gaan, dat hy sal luister, in enige betekenisvolle sin, wanneer ons bid, dat hy ons individueel sal veroordeel vir seks en onreine gedagtes is duidelik absurd. Die wetenskaplike wette van die heelal verander nie omdat iemand oneerlik is, of sy naaste liefhet, of ‘n os begeer, of watookal nie. Sal ‘n skeppergod regtig genoeg belangstel in ‘n mens om die reëls wat hy self ingestel het, te breek? Elke keer as ek sondig, elke keer as ek om vergifnis vra?
Duidelik nie. Daar is ‘n rede hoekom elke wonderwerk en mirakel op die ou end ‘n illusie is. Materie gehoorsaam dieselfde reëls, oral en altyd. Om te dink dat daar ‘n uitsondering sal wees vir mense, gebaseer op ‘n onvolmaakte en arbitrêre morele stelsel is, om die minste te sê, arrogant. En dan is ons enigste manier om boek te hou ‘n teks wat duidelik uit verskillende bronne kom, dikwels teenstrydige raad gee, en blatante leuens bevat oor alles van die skepping tot die opstanding. ‘n God wat die heelal geskep het, en ook genoeg belangstel in mense om hulle te veroordeel, sou sy bonatuurlike mag gebruik om vir hulle ‘n meer deeglike kode te gee.
Ten spyte van hoe die Apostoliese Geloofsbelydenis begin, is daar geen rede vir enigiemand om in ‘n álmagtige god te glo nie. Die Bybel maak dit duidelik dat daar dinge is waaroor God nie beheer het nie. Die duidelikste voorbeeld is dat elke mens die vemoë het om teen God se wil op te tree.
Die ander groot voorbeeld lê in die hart van die Christen-geloof: Ons redding. Volgens die Bybel is daar net een manier hoe ons saligheid kan bereik, en dit is deur die dood en opstanding van Jesus Christus, seun van God, maar ook mens en ook God. Hoekom is hy die enigste antwoord? Want God sê so. Daar is geen ander rede nie. Dit is God se reëls en hy sê dit is hoe ons gered kan word. Hy het ons so lief dat hy bereid is om ons te vergewe, maar daar is geen ander manier wat hy dit kan doen nie. As ons optrede regtig vir hom saak maak kan hy mos enigiets kies as ‘n maatstaf. En as hy regtig wou kon hy vir ons ‘n kode gee, een wat nie dubbelsinnig of misleidend is nie. Iets wat ons kan toets. Hoekom sou hy dan vir ons verstand gee en dan vra dat ons dit tog nie moet gebruik nie.
‘n Verhaal oor ‘n mens wat sterf sodat ander mense kan lewe is heroïes. ‘n Verhaal oor ‘n god wat ‘n heelal skep wat letterlik vir biljoene jare kan bestaan, maar om een of ander rede gee hy om oor hoe mense op een planeet optree, is kleingesind. Ons besluite het dalk groot gevolge vir ons planeet, en as sulks moet ons dit ernstig opneem. Maar vir ‘n ewige wese wat buite ruimtetyd bestaan en letterlik alles uit niks geskep het, hoe kan dit vir hom saak maak wat ek of jy doen in die oogknippie tyd wat ons lewe?
As God die heelal geskep het is hy ver buite ons begrip, en daar is geen rede om ‘n aanmekaargelapte boek te glo en wetenskaplike bewyse te ignoreer nie. As hy só bestaan het hy geen belang in ons nie. As hy minder is as dit, mislei hy ons met al die grootpratery oor almagtigheid en eindelose toorn. Alternatiewelik is daar niemand buite die waarneembare heelal nie, en al wat ons het is ‘n oogknippie op aarde. In terme van die heelal is dit nie veel nie, maar in menslike terme is dit baie. Danksy die harde werk van wetenskaplikes wat nie tevrede is daarmee dat daar dinge is wat ons nie verstaan nie, is ons oogknippies langer as ooit vantevore, en die moontlikhede van wat ons met daardie tyd kan doen, eindeloos.
Posted on Februarie 15, 2016 Maart 10, 2016 Author ApostaatTags Almagtigheid, Heelal, Redding, skepping, Wetenskap
2 gedagtes oor “Onbeskryflik Groot”
Februarie 22, 2017 om 2:58 nm
Terug pieng: ŉ Kritiese evaluering (ter wille van ŉ beter samelewing) – AntWoord
Vorige Previous post: Vervloek
Volgende Next post: Die enigste redder en verlosser